《戊戌与彭元忠相别于安城丙午皆为东广幕属遂获再集》
宋代·曾丰

同郡同年五弟兄，两人犹幸窃馀生。要闲莫苦追名路，得健休冤落选坑。

一别九年头半白，三城重见眼增明。相从诗酒莫相舍，分散何时又合并。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。